. 

Magyar Hypertonia Társaság 

Prof. Dr. de Chátel Rudolf                  		Dr. Kiss István 
az orvostudomány doktora                    az orvostudomány kandidátusa
     az MHT Elnöke 				az MHT Főtitkára 
H-1115 Budapest, Tétényi út. 12-16., Tel.: +36-1-203-3613, Fax: +36-1-203-3588, E-mail:hunghyp on.axelero.hu 

Tisztelt Kolléga !
A népbetegséggé vált hypertonia-betegség jelentős módon rontja a lakosság életkilátásait. Mind a prevenció, mind pedig a kezelés vonatkozásában a Magyar Hypertonia Társaság (MHT) aktívan részt kíván venni az "Egészséges Nemzetért Népegészségügyi  Program 2001- 2010" célkitűzéseinek  megvalósításában.  Ennek keretében az MHT létre kívánja hozni a magyarországi Hypertonia Regisztert, amely az évente egy alkalommal a hypertoniás betegekről történő országos adatfelvételen alapszik. 
Elképzelésünk szerint a minősített hypertonia ellátó helyeken (szakambulanciák, decentrumok,  centrumok/regionális  központok),  valamint  a  háziorvos  praxisokba gondozásba vett hypertoniás betegek cardiovascularis rizikó-státuszára, valamint a kezelésére vonatkozó alap-adatfelvételt végeznénk el. 
Az adatfeldolgozás módja a mellékelt Hypertonia Regiszter Adatlap kitöltése a 2002. július 1. és július 31. között gondozásban lévő hypertoniás betegekről. A kitöltés elvégezhető  az  adatlapon  történő jelöléssel,  vagy  igény  szerint  számítógépes célprogramban, adminisztrátori segítséggel is. A kitöltés júliusban, illetve augusztusban is történhet, a befejezés határideje augusztus 31. 
Kérjük, támogassa ezt az országos programot és Ön is vegyen részt ebben az  adatszolgáltatásban,  hogy  pontosabb  képet  kapjunk  a  magyarországi helyzetről. 
Az adatfeldolgozást követően minden adatszolgáltató feldolgozott állapotban visszakapja a saját adatbázisát és összehasonlíthatja a regionális és országos feldolgozással. 
A gondozásban lévő betegeknek megfelelő számú adatlapot, vagy a kitöltési segédletet jelentő számítógépes célprogramot, több cég orvos látogatói hálózatának segítségével fogjuk eljuttatni Önökhöz, illetve a mellékelt regiszter lap másolható is. 
Budapest, 2002. június 1 
					Tisztelettel és köszönettel: 
   Prof. Dr. Kékes Ede 						  Dr. Kiss István 
az MHT Regiszter Program					az MHT főtitkára 
		vezetője